RUKOUSKOULU 11/20
Käytä Jumalan nimeä rukouksessa arjessa
Tervetuloa rukouskouluun!
Tänään puhumme Jumalan nimen käyttämisestä rukouksessa.
Elämäni muuttui, kun aloin julistaa päivittäin Jumalan nimiä.
Katsomme aluksi Jumalan nimeä Jehova Tsidkenu, -
Herra, minun vanhurskauteni.
Sinut on tehty vanhurskaaksi Jeesuksen Kristuksen kautta.
Jehova Tsidkenu asuu sisimmässäsi.
Sen ymmärtäminen muuttaa rukouselämääsi.
Jer. 23:5-6: "Katso, päivät tulevat, sanoo Herra, -
jolloin minä herätän Daavidille vanhurskaan vesan; -
hän on hallitseva kuninkaana ja menestyvä, -
ja hän on tekevä oikeuden ja vanhurskauden maassa.
Hänen päivinänsä pelastetaan Juuda ja Israel asuu turvassa.
Ja tämä on hänen nimensä, jolla häntä kutsutaan: -
'Herra on meidän vanhurskautemme' [Jehova Tsidkenu]."
Jeremian saadessa tuon profetian Juuda oli lankeemuksen tiellä.
Kansa palvoi epäjumalia.
Maassa oli sortoa, väkivaltaa ja poliittisia mullistuksia.
Israel oli joutunut vankeuteen sata vuotta ennen Juudaa.
Juuda ei näyttänyt oppineen Israelin virheistä.
Jumalan tuomio oli kansan yllä.
Silloin kansa sai sanoman Jehova Tsidkenusta ja hän ilmestyi heille.
Sinullekin Jumala tahtoo ilmestyä.
Ps. 119:142: "Sinun vanhurskautesi on iankaikkinen vanhurskaus, -
ja sinun lakisi on totuus.
Hätä ja ahdistus ovat minut saavuttaneet, -
mutta sinun käskysi ovat minun iloni.
Sinun todistuksesi ovat iankaikkisesti vanhurskaat..."
Jumala on vanhurskas ja asuu sinun sisälläsi, -
joten saat rukoilla rohkeasti.
Puhumme Jumalan nimen käyttämisestä rukouksessa.
Yhdessä vaiheessa koin rukouselämäni kuivaksi.
Rukous alkoi hiipua.
Sitten sain kuulla, että Jumalaa, hänen luonnettaan ja nimiään, -
voisi oppia tuntemaan lähemmin. Kuulin Isä meidän -rukouksesta.
Aloin kiittää Isää ja huutaa hänen puoleensa: -
"Kiitos, että elämälleni on tarkoitus ja suunnitelma."
Sitten Isä meidän -rukous etenee hänen nimensä pyhittämiseen.
Aloin tutkia, mitä hänen nimensä tarkoittaa.
Sain selville, että Jumalalla on paljon eri nimiä.
Otamme niistä nyt esiin muutaman.
Yksi nimistä on Jehova Tsidkenu, Herra, minun vanhurskauteni.
Joskus Jumala tuntuu meistä kaukaiselta.
Mutta hän ei ole kaukana. Ylhäällä liitävän kotkan tavoin -
olemme Kristuksen kanssa taivaallisissa Pyhän Hengen kautta.
Vaikka olemme maan päällä, sielumme ankkuri on taivaassa.
Kun tiedät olevasi vanhurskas -
ja tiedät, että sinulla on rauha Jumalan kanssa, -
voit rukoilla rohkeasti.
Myös synnistä on käännyttävä pois, jotta voimme rukoilla rohkeasti.
Kun Jeesuksen veri on puhdistanut meidät, -
saamme ylistää ja rukoilla Isä rohkeasti.
Rukoilen aamuisin: "Kiitos, että olet Jehova Tsidkenu, -
Herra, minun vanhurskauteni.
Kiitos, että olet vanhurskauttanut minut ja antanut minulle elämän.
Kiitos veren puhdistuksesta.
Pyydän vanhurskautta työpaikalleni ja perheeseeni.
Ilmesty vanhurskaudessasi.
Jumala on nimeltään myös Elohim, voimakas Luoja.
Kiitos, että olet voimakas Luoja. Voit tehdä ihmeitä työpaikallani.
Voit luoda uutta työhöni.
Anna minulle uusia ideoita ja luovuutta.
Anna niitä myös yhteistyö- kumppaneille ja työtovereille.
Näin voimme käyttää Jumalan nimiä lähtökohtana rukouksessa.
Nimi Adonai tarkoittaa Herraa ja Mestaria. Se puhuu suhteesta.
Joku omistaa minut, ja saan kuulua jollekin. En ole yksin.
Kiitos, että annat minulle kaiken, mitä tarvitsen.
Kiitos, Adonai, että olen sinun kanssasi, en yksin hylättynä.
Sitten voit julistaa rukouksessa Jehovan nimeä.
Julistan Jehovaa, Jumalan sisintä olemusta, taivaallista Isää.
Hän sanoo: "Minä olen."
Kun Mooseksen piti esitellä kansalle vapauttamissuunnitelma, -
hän kysyi Jumalalta: "Kenen kerron minut lähettäneen?"
Jumala vastasi: "'Minä olen' on lähettänyt sinut."
Jeesus hikoili verta rukoillessaan Getsemanessa.
Kun veripisarat osuivat maahan, kirous murtui.
Silloin murtui ahdistus, epä- onnistuminen ja päättämättömyys, -
joita Pohjoismaissa esiintyy.
Kun veripisarat osuivat maahan, päättämättömyyden kirous murtui.
Jumala auttaa meitä tekemään päätöksiä.
Jehova Roi tarkoittaa Herra, minun Paimeneni.
Kiitos, Herra, että olet minun Paimeneni.
Sinä johdatat minut oikeaa tietä eikä minulta mitään puutu.
Sinä viet minut vihreille niityille ja vetten äärelle lepäämään.
Hyvyys ja laupeus seuraavat minua joka päivä.
Julista näitä jakeita elämääsi, työhösi ja tilanteeseesi.
Kiitos, että olet myös Jehova Rafa, Herra, Parantajani.
Paranna minua tänään sisäisesti.
Ilmesty Jehova Rafana arjessa, ilmesty sukukokouksessa.
Ilmesty Jehova Rafana, kun käyn kaupassa ja olen ihmisten parissa.
Jehova Rafa ei asu vain korkeudessa vaan sinun sisälläsi.
Kun alat julistaa Jehova Rafaa, uskon henki herää sisimmässäsi.
Saat rukousvastauksia yhä nopeammin.
Jehova Mekadeshista, Herrasta, joka pyhittää, -
puhutaan 3. Moos. 20:8:ssa. Maa oli tuolloin täynnä epäjumalia.
Myös Pohjolassa on käännetty selkä Jumalalle.
Jehova Mekadesh haluaa ilmaista itsensä Pohjoismaissa.
Kiitos, Jehova Mekadesh, että asut sisimmässäni.
Puhdista minut kaikesta vääryydestä.
Anna valtakuntasi ja puhtautesi tulla esiin siellä, missä liikun.
Näin rukoillen saat uuden rukouselämän.
Jehova Shalom tarkoittaa Herra on rauha.
Gideon kohtasi Herran Tuom. 6:ssa vaikeuksien keskellä.
Kansa yritti istuttaa viljelyksiä, mutta vihollinen vei aina sadon.
Silloin Herra ilmestyi hänelle Jehova Shalomina.
Voit rukoilla ja julistaa rauhaa tilanteeseesi ja perheellesi.
Jos sinulla ei ole rauhaa, niin on hyvä tilaisuus pyytää sitä.
Jehova Shamma merkitsee läsnä- olevaa Jumalaa Hes. 48:35:n mukaan.
Jumala haluaa ilmestyä tälle kaupungille ja sinulle.
Hän haluaa sanoa: "Olen tässä."
Jehova Shamma, me toivotamme sinut tervetulleeksi kaupungin keskelle.
Ilmesty myös Tukholmassa, jossa asun.
1. Moos. 22:14:ssa mainitaan Jehova Jire, Herra, joka pitää huolen.
Hän hankkii sinulle olemuksensa mukaan kaiken tarvitsemasi.
Kiitos, että olet Jehova Jire, -
joka hankit meille kaiken, mitä tarvitsemme.
2. Moos. 17:8-15:ssä kerrotaan Jehova Nissistä, -
Herrasta, voitonlipustamme.
Joosua taisteli laaksossa samalla, kun Mooses rukoili vuorella.
Joosua on voitolla niin kauan, kun Mooseksen kädet ovat koholla.
Nostetaan mekin kätemme ylös kiitokseen ja ylistykseen.
Sinunkin rukouselämäsi muuttuu, kun alat julistaa Jumalan nimiä.
Nyt haluan haastaa sinua soveltamaan kuulemaasi.
Tehtävänäsi on seuraavan viiden päivän ajan -
tutustua yhteen uuteen Jumalan nimeen joka päivä -
ja julistaa sitä tilanteeseesi ja elämääsi.
Rukoile ääneen, niin että korvasi kuulevat, mitä sanot.
Tutkimusten mukaan saamme 30 prosenttia enemmän, -
jos rukoilemme ääneen. Se vahvistaa uskoa.
Opettele viisi Jumalan nimeä ja rukoile ääneen.
Siunaan jokaista, joka alkaa julistaa Jumalan nimiä rukouksessa.
Anna heidän rukoilla ääneen, niin että sana osuu sydämeen.
Kiitos, että vastaat rukouksiin tälläkin viikolla.
Olen päässyt käymään tänne Helsinkiin TV7:n tiloihin.
Olen nähnyt, miten tärkeää työtä he tekevät useissa maissa.
Kansat saavat hengellistä luettavaa ja katseltavaa.
Tämä on tärkeää työtä. Tule mukaan tukemaan sitä.
Jumala haluaa, että sinäkin annat näinä lopun aikoina Herran työhön.
Jumala siunatkoon sinua, -
kun annat lahjan, jonka vaikutus leviää laajalle.
Kiitos.
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen